แจ้งข่าวว่าร้านนี้ขายเป็นวันสุดท้ายเมื่อวันที่ 2 ส.ค. ที่ผ่านมาค่ะ เนื่องจากร้านจะย้ายไปเปิดใน Emporium มีกำหนดการเปิดร้านใหม่ในเดือน พฤศจิกายนนี้ค่ะ

เนื่องจากจะไม่ได้ทานแล้วเลยต้องไปอุดหนุนซะหน่อยค่ะ อาหารที่สั่งสั่งมาทานแชร์กันมีตามนี้เลยค่ะ
- California Caesar (170 บาท) จานนี้ประกอบด้วยผักสลัดพื้นฐาน ฟักทองต้ม เบคอน ไข่ไก่ต้มราดด้วย Caesar Dressing ซึ่งออกข้นกว่าที่อื่นๆ โรยชีสข้างบนเล็กน้อย โดยรวมแล้วอร่อยดีค่ะ ชอบฟักทอง ต้มได้สุกกำลังดีเลย
- Osaka (170 บาท) เป็นหนึ่งใน Signature Salad ของทางร้านประกอบด้วยเส้นโซบะ เต้าหู้ย่าง ผักสลัดพื้นฐาน ถั่วงอก จริงๆต้องราดด้วยน้ำสลัดงา (หรือ Sesame Street) แต่วันนั้นหมดเลยราดด้วยน้ำสลัด Dill-icious แทนซึ่งเป็นน้ำสลัดแบบข้นมีส่วนผสมของผักชีลาวออกเปรี้ยวกำลังดี ทานแล้วอร่อยมากค่ะจานนี้ ส่วนประกอบหลายอย่างในจานนี้ทานแก้เลี่ยนได้ดีมากๆค่ะ
- ซุปฟักทอง (90 บาท) รสชาติกลมกล่อม เสิร์ฟคู่กับขนมปังกรอบ อร่อยใช้ได้ แต่ยังไม่ที่สุด
- Set ข้าวสตูไก่สัปปะรด (180 บาท) น้ำสตูอร่อยค่ะ เนื่องจากเน้นสุขภาพเลยเสิร์ฟมาพร้อมกับข้าวกล้องซึ่งเม็ดออกแข็งไปหน่อย ส่วนตัวแล้วชอบสตูเนื้อของทางร้านมากกว่า
- Spinach Chicken Cream Crepe (200 บาท) ผักโขมกับชีสและเนื้อไก่และเครป รสชาติเข้ากันได้ดี อร่อยลงตัวแบบครีมๆ
- Linguine Pesto (170 บาท) เป็นสปาเกตตี้คลุกกับ house pesto sauce รสชาติอร่อยไม่เหมือนใคร topมาด้วยไก่ราดซ๊อส ทานคำแรกแล้วอยากทานอีก เป็นอีก 1 จานที่ประทับใจค่ะ
- Spaghetti Cabonara (170 บาท) จานนี้อร่อยเข้มข้น กินจานเดียวไม่พอ ต้องขอ 2 ค่ะ มา 2 จานหน้าตาต่างกันเล็กน้อย แต่อร่อยทั้ง 2 จานเลยค่ะ

มื้อนี้ทั้งหมด 1365 บาทลด 30% (เมื่อให้นามบัตร) เหลือแค่ 969 บาท ตกอยู่หัวละประมาณร้อยต้นๆ อร่อยคุ้มค่ามากค่ะ ต้องรอดูว่าขึ้นห้างแล้วราคาจะเปลี่ยนไปรึป่าวนะคะ